# 1

Ekaterina Gerasimova
kittykat3756@googlemail.com
Kapcsolódás másik számítógéphez a helyi hálózaton.
Kelemen Gábor
kelemeng at gnome dot hu 2011, 2012, 2013, 2014.
n0m4dm4n
n0m4dm4n at gmail dot com 2011.

# Kapcsolat létrehozása

A Távoli asztalok megjelenítése segítségével csatlakozhat a helyi hálózat más számítógépeihez.

Válassza a Távoli Kapcsolódás menüpontot.

Válasszon a Protokoll listából, és töltse ki a Gép mezőt a kapcsolódáshoz.

Néhány protokoll lehetővé teszi a helyi hálózaton elérhető összes számítógép megjelenítését a Keresés gombra kattintva. Az Avahi támogatás nélkül ez a gomb nem jelenik meg.

Válasszon a kapcsolat létrehozásához használandó beállítások közül, ezek a használt protokoll függvényében változnak.

Nyomja meg a Kapcsolódás gombot.

Ezen a ponton előfordulhat, hogy a távoli asztalnak jóvá kell hagynia a kapcsolódást. Ebben az esetben a megjelenítő fekete maradhat, amíg a jóváhagyása nem érkezik meg.

Bizonyos kapcsolatoknál hitelesítés szükséges, ekkor megjelenik egy párbeszédablak. Itt meg kell adnia a belépéshez szükséges adatokat, ezek a távoli géptől függően például felhasználónév és jelszó lehetnek. Ha bejelöli az Emlékezzen a hitelesítési adatokra négyzetet, akkor a Távoli asztalok megjelenítése elmenti azt a kulcstartójára.

A régebben használt kapcsolatok elérhetők a Távoli Legutóbbi kapcsolatok menüpontban.

A kapcsolat bezárásához válassza a Távoli Bezárás menüpontot, vagy nyomja meg a Bezárás gombot.